open-index/open-wikipedia-markdown huggingface dataset:
Ισορροπία ατμόσφαιρας

Η **Ισορροπία της ατμοσφαίρας** ή οι συνθήκες ευστάθειας και αστάθειας της ατμοσφαίρας εξαρτώνται από τη σχέση της εκάστοτε θερμοκρασίας συγκεκριμένων τμημάτων της με τη θερμοκρασία των παρακείμενων γειτονικών αυτών τμημάτων. Δηλαδή εν προκειμένω με τη πυκνότητα των πρώτων, έναντι της πυκνότητας του περιβάλλοντος, αυτών, χώρου.

Ο θερμός αέρας ως γνωστό είναι ελαφρύτερος του ψυχρού με συνέπεια αυτός να ανυψώνεται, όταν περιβάλλεται από ψυχρό, και να συνεχίζει να υψώνεται ως πομφόλυγα (φυσαλίδα) μέχρι να παύσει να είναι ελαφρύτερος, δηλαδή όταν η θερμοκρασία του θα είναι ίση με εκείνη του περιβάλλοντός του. Ο δε ψυχρός αέρας έρχεται τότε και καταλαμβάνει το χώρο του ανερχόμενου θερμού.

Η υπό του Ηλίου θερμαινόμενη επιφάνεια της ξηράς επενεργεί στα υπερκείμενα στρώματα του αέρα όπως ακριβώς ο θερμαινόμενος πυθμένας χύτρας στο περιεχόμενο αυτής ύδωρ όπου τα παρά τον πυθμένα στρώματα ύδατος διαστέλλονται και ανέρχονται ως φυσαλίδες ενώ τα υπερκείμενα στρώματα έχουν την τάση να κατέρχονται συνεχίζοντας τον κύκλο. Αυτή η παρατηρούμενη ανατροπή της υδάτινης στήλης της χύτρας καλείται «αστάθεια». Τέτοια ακριβώς παρατηρείται και στον αέρα πάνω από τη γήινη επιφάνεια όταν τη θερμαίνει ο Ήλιος, αλλά όχι βεβαίως στις θερμοκρασίες του παραδείγματος.

Η έννοια ισορροπία ατμοσφαίρας περιλαμβάνει το σύνολο των συνθηκών εκείνων που συμβαίνουν μόνο και μόνο για τη διατήρησή της επί της αρχής δράση – αντίδραση. Έτσι οι συνθήκες που συμβαίνουν στην ατμόσφαιρα και ιδιαίτερα στη τροπόσφαιρα διακρίνονται σε συνθήκες ευστάθειας ατμοσφαίρας και σε συνθήκες αστάθειας ατμοσφαίρας που αμφοτέρων βάση είναι η διατήρηση ή διαφοροποίηση των τιμών της ατμοσφαιρικής πιεσης, της θερμοκρασίας και της υγρασίας της ατμοσφαίρας. 

## Δείτε επίσης
* Θερμοκρασία ατμοσφαίρας
* Θερμοβαθμίδα

Κατηγορία:Μετεωρολογία
Ρένος Χαραλαμπίδης

Ο **Ρένος (Ειρηναίος) Χαραλαμπίδης** (Αθήνα, 14 Οκτωβρίου 1970) είναι Έλληνας ηθοποιός και σκηνοθέτης.

## Βιογραφία
Η καταγωγή του είναι από το Σπήλαιο Ορεστιάδας του νομού Έβρου. Είναι αυτοδίδακτος ηθοποιός και σεναριογράφος με θεατρικές σπουδές σε ελεύθερα εργαστήρια στην Αθήνα. Έχει πρωταγωνιστήσει στην τηλεόραση, τον κινηματογράφο και το θέατρο.

Ως σκηνοθέτης εμφανίστηκε το 1997 με το *«No Budget Story»*, μια ασπρόμαυρη ρομαντική ταινία. Ακολούθησε το 2000 η ταινία *«[[Φτηνά τσιγάρα]]»*, και το 2005, βασισμένος στο ομότιτλο βιβλίο του Πέτρου Τατσόπουλου, σκηνοθέτησε την ταινία *«Η Καρδιά του Κτήνους»*. Τα *«4 Μαύρα Κουστούμια»* του 2010 είναι η τέταρτη σκηνοθετική του δουλειά.

Απέσπασε βραβεία στο Φεστιβάλ Θεσσαλονίκης (Κρατικό Βραβείο Ποιότητας Πρωτοεμφανιζόμενου Σκηνοθέτη, Βραβείο Β’ Ανδρικού Ρόλου για τον Γιώργο Βουλτζάτη, Ειδική Μνεία από την Ένωση Ελλήνων Κριτικών) και στο Φεστιβάλ Κωνσταντινούπολης (Βραβείο FIPRESCI).

Στις εκλογές Μαΐου 2012 ήταν υποψήφιος βουλευτής στη Β΄ Αθηνών με τη Νέα Δημοκρατία, ωστόσο δεν εξελέγη. Το 2023 συμμετείχε σε προεκλογικό σποτ του υποψηφίου με τη ΝΔ, Ιάσονα Πιπίνη, εν όψει των εκλογών του Μαΐου 2023.

## Παραπομπές

* **[https://www.retrodb.gr/wiki/index.php/%CE%A1%CE%AD%CE%BD%CE%BF%CF%82_%CE%A7%CE%B1%CF%81%CE%B1%CE%BB%CE%B1%CE%BC%CF%80%CE%AF%CE%B4%CE%B7%CF%82 Εργογραφία]**


## Εξωτερικοί σύνδεσμοι

# Ρένος Χαραλαμπίδης: No Budget Story ή πώς είναι να γυρνάς μία ταινία χωρίς χρηματοδότηση
# Ο Ρένος Χαραλαμπίδης μοιράζεται 20 άγνωστες ιστορίες για τα «Φτηνά Τσιγάρα»
# Ρένος Χαραλαμπίδης: Τα «Τέσσερα Μαύρα Κουστούμια» ως μουσικό happening στο Μέγαρο

Κατηγορία:Έλληνες σκηνοθέτες
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες πολιτευτές
Ραιτική γλώσσα

Η **Ραιτική** είναι γλώσσα της αρχαιότητας, που μιλιόταν στην επαρχία της Ραιτίας στις Ανατολικές Άλπεις, βόρεια και δυτικά της επικράτειας στην οποία μιλιόταν η βενετική. Μαρτυρείται σποραδικά σε 250 περίπου επιγραφές σε διάφορα αρχαία ιταλικά αλφάβητα, γεγονός που αφήνει πολύ χώρο για διάφορες υποθέσεις στο θέμα της αρχαιότητας και της καταγωγής της γλώσσας. Για το ιστορικό έρευνας βλ. Schumacher (1992), Schumacher (1992) και Morandi (1999). Οι σύγχρονες απόψεις επί του θέματος υποδεικνύουν προς την κατεύθυνση της συγγένειας με την ετρουσκική (Rix 1998, Schumacher 1998).

## Βιβλιογραφία

* Morandi, Alessandro. (1999). *Il cippo di Castelciès nell’epigrafia retica* (Studia archaeologica, 103). Rome: Bretschneider
* Rix, Helmut. (1998). *Rätisch und Etruskisch* (Innsbrucker Beiträge zur Sprachwissenschaft; Vorträge und kleinere Schriften, 68). Innsbruck: Institüt für Sprachwissenschaft der Universität Innsbruck.
* Schumacher, Stefan. (1992). *Die rätischen Inschriften. Geschichte und heutiger Stand der Forschung* (Innsbrucker Beiträge zur Kulturwissenschaft; Sonderheft, 79). Innsbruck: Institut für Sprachwissenschaft der Universität Innsbruck. 
* Schumacher, Stefan. (1998). 'Sprachliche Gemeinsamkeiten zwischen Rätisch und Etruskisch'. *Der Schlern* 72.90-114.

## Βλ. επίσης

* Αιγαιακές γλώσσες -- Η υποθετική γλωσσική οικογένεια στην οποία ανήκει η Ραιτική.
* Ετρούσκοι
* Ετρουσκική γλώσσα
* *[[Liber Linteus]]* - Ετρουσκική επιγραφή.
* *[[Tabula Cortonensis]]* - Ετρουσκική επιγραφή.
* *[[Cippus perusinus]]* - Ετρουσκική επιγραφή.
* *[[Pyrgi Tablets]]* - Ετρουσκική επιγραφή.
* Λημνιακή γλώσσα
* Ετεοκυπριακή γλώσσα
* Ετεοκρητική γλώσσα

## Εξωτερικοί σύνδεσμοι
* Ραιτικές επιγραφές
* Literacy in early Italy 

Κατηγορία:Αρχαίες γλώσσες
Κατηγορία:Αταξινόμητες γλώσσες
Κατηγορία:Γλώσσες της Αυστρίας
Κατηγορία:Εξαφανισμένες γλώσσες της Ευρώπης
Τυρρηνικές γλώσσες

Οι **Αιγαιακές γλώσσες** είναι μια υποθετική γλωσσική οικογένεια, η επικράτεια της οποίας εκτείνεται από ανατολή προς δύση από τα νησιά του Αιγαίου και την Κρήτη έως τις ακτές της Ανατολίας, και βόρεια κατά μήκος της Ελλάδας έως την ιταλική χερσόνησο. Η μέγιστη εξάπλωση των αιγαιακών γλωσσών προτείνεται κατά την Εποχή του Χαλκού, με τον μινωικό πολιτισμό (Αιγηίδα) και τον Ετρουσκικό πολιτισμό στην Ιταλία.

Στην αρχαιοελληνική γραμματεία υπάρχουν αρκετές αναφορές στους Τυρρηνούς και τους Πελασγούς. Η σύγχρονη άποψη είναι ότι πιθανώς πρόκειται περί σχετιζόμενων λαών, γεγονός που ερμηνεύει εν μέρει τις αλληλοεπικαλυπτόμενες αναφορές στη χρήση των δύο όρων από τους κλασικούς συγγραφείς. 

**Κατάλογος υποθετικών μελών**:

* **[[Ιταλία]], [[Άλπεις]]**
** Ετρουσκική γλώσσα
** Ραιτική γλώσσα
** Καμουνική γλώσσα(;)
** Βόρεια Πικηνική γλώσσα(;)
* **[[Αιγαίο]], [[Μινωικός πολιτισμός|Κρήτη]], [[Μικρά Ασία|Ανατολία]]**
** Μινωική γλώσσα(;) 
** Ετεοκρητική γλώσσα(;)
** Λημνιακή γλώσσα 
** Ετεοκυπριωτική γλώσσα(;)
** Πελασγική γλώσσα(;) 

Έχει προταθεί -χωρίς ωστόσο να έχει γίνει αποδεκτή- η γενετική ενότητα αυτών των γλωσσών, δηλαδή η ύπαρξη μιας ιστορικής πρωτοαιγαιακής γλώσσας. Μια άλλη πρόταση υποδεικνύει προς την κατεύθυνση ενός υποκλάδου ή αδελφού κλάδου των γλωσσών της Ανατολίας, όπως προκύπτουν από την ταξινόμηση των Ντιακόνοφ και Μάλλορυ, αν μάλιστα ληφθεί σοβαρά υπ' όψιν το ζήτημα της προς δυσμάς μετακίνησης της Λημνιακής από τις περιοχές της Ανατολίας. 

Τούτη η γλωσσική οικογένεια εξαφανίστηκε πιθανώς περί τον 3ο Π.Κ.Ε. αι. στην περιοχή του Αιγαίου εξαιτίας του γλωσσικού ηγεμονισμού της Κοινής και περί τον 1ο Κ.Ε. αι. στην Ιταλία με την αφομοίωσή τους στη Λατινική γλώσσα.

## Προτεινόμενες σχέσεις με άλλες οικογένειες

### [[Γλώσσες της Ανατολίας]]
Έχει προταθεί μια σχέση με τις ανατολικές γλώσσες εντός των Ινδοευρωπαϊκών, αλλά δεν είναι γενικά αποδεκτή (αν και ο Λέοναρντ Ρ. Πάλμερ έδειξε ότι μερικές γραμμικές επιγραφές ήταν λογικές ως παραλλαγή της Λουβικής γλώσσας). Εάν αυτές οι γλώσσες είναι πρώιμο ινδοευρωπαϊκό στρώμα και όχι προ-Ινδοευρωπαϊκό, θα συνδεθούν με το παλαιό ευρωπαϊκό υδρόψυμο του Κράχε και θα χρονολογούνται από την εποχή του Χαλκού.

### Βορειοανατολικές Καυκάσιες γλώσσες
Ορισμένοι κυρίως σοβιετικοί ή μετασοβιετικοί γλωσσολόγοι, συμπεριλαμβανομένου του Σεργκέι Μπρεστοσίν, πρότειναν μια σύνδεση μεταξύ των Τυρρηνικών και των Βορειοανατολικών Καυκάσιων γλωσσών, βασισμένων στις ισχυρές αλληλογραφίες μεταξύ των ετρουσκικών, ουρρηνικών και βορειοανατολικών Καυκάσων γλωσσών, αριθμητικών, γραμματικών δομών και φωνολογίες.

## Βιβλιογραφία
*I. M. Diakonov, "On the Original Home of the Speakers of Indo-European", *Journal of Indo-European Studies* (1985, vol. 13, 92-174) 
*J. P. Mallory, *In Search of the Indo-Europeans* (1989).

*
Έσελμπρον

Το **Έσελμπρον** (γερμ. *Eschelbronn*) είναι δήμος της Βάδης-Βυρτεμβέργης της Γερμανίας. Ο δήμος είναι τμήμα του νομού Ράιν-Νέκαρ.

## Γεωγραφία
### Γεωγραφικός τόπος
Το Έσελμπρον βρίσκεται στο βορειο τμήμα του Κράιχγκαου. Η πλησιέστερη πόλη είναι η Χαϊδελβέργη σε απόσταση περίπου 25 χλμ.

### Γειτονικοί Δήμοι
Το Έσελμπρον συνορεύει στην ανατολή με το Σπέχμπαχ και το Βάιμπστατ, βορειοανατολικά με το Ναϊντενστάιν, βορειοδυτικά με το Μέκεσχαϊμ και δυτικά με το Τσουτσενχάουσεν.

## Ιστορία
Το Έσελμπρον αναφέρεται για πρώτη φορά το 788/789 σε έγγραφο του μοναστηρίου Λόρς. Για τα επόμενα 500 χρόνια δεν υπάρχουν πληροφορίες για το χωρίο, μέχρι που τον 13ο αιώνα έγινε μέρος της επισκοπής Σπάιερ. Ως πρώτος αρχηγός του χωριού (*Ortsherr*) αναφέρεται το 1261 κάποιος Ερρίκος του Έσελμπρον (*Heinrich von Eschelbrunnen*). Το 1267 οικοδομήθηκε ξύλινο κάστρο, το οποίο το 1375 μετατράπηκε σε λίθινο κάστρο με τάφρο. Το 1526 οι κάτοικοι της περιοχής βαπτίσθηκαν Λουθερανοί Ευαγγελιστές. Το 1803 το Έσελμπρον έγινε κτήμα του κράτους της Βάδης. Το 1813 έγινε μέρος του νομού Σίνσχαϊμ, το οποίο έμεινε μέχρι τις 31 Δεκεμβρίου 1972. Κατόπιν πέρασε στο νομό Ραϊν-Νέκαρ.

## Αξιοθέατα

* Παλιό σπίτι με ξυλόδεμα στην Oberstraße 12, οικ. 1630
* Παλιά επισκοπή, οικ. 1783 
* Λουθηρανική εκκλησία, οικ. 1813
* Δημαρχείο, οικ. 1838
* Παλιό σχολείο, οικ. 1911

## Εξωτερικοί σύνδεσμοι

* Επίσημη ιστοσελίδα
* Μουσείο των ξυλουργών

Κατηγορία:Χωριά της Γερμανίας
Κατηγορία:Γεωγραφία της Βάδης-Βυρτεμβέργης
Θερμοβαθμίδα

Στη Μετεωρολογία **θερμοβαθμίδα** γενικά ονομάζεται η καθ΄ ύψος αναλογική ελάττωση της θερμοκρασίας της ατμόσφαιρας, που παρατηρείται κυρίως στη τροπόσφαιρα.

Παρατηρούνται τρία είδη θερμοβαθμίδας:
# Η Κατακόρυφη θερμοβαθμίδα (Κ.Θ.), (**0,64&deg; C / 100 m**), 
# Η Ξηρά θερμοβαθμίδα (Ξ.Θ.) (ή Ξηρά αδιαβατική θερμοβαθμίδα), (**1&deg; C / 100 m**) και
# Η Υγρά θερμοβαθμίδα (Υ.Θ.) (ή Υγρά αδιαβατική θερμοβαθμίδα, ή κεκορεσμένη θερμοβαθμίδα), (**0,5&deg; C / 100 m**) .

## Δείτε επίσης
* Ατμόσφαιρα
* Θερμοκρασία ατμοσφαίρας
* Ισορροπία ατμοσφαίρας

Κατηγορία:Μετεωρολογία
Ξηρά θερμοβαθμίδα

**Ξηρά θερμοβαθμίδα** ή **ξηρά αδιαβατική θερμοβαθμίδα** ονομάζεται η αναλογία του μεγέθους της διαστολής που δημιουργείται, όταν η πυκνότητα της ατμόσφαιρας ελαττώνεται καθ΄ ύψος και οι δημιουργούμενες πομφόλυγες του ανερχόμενου θερμού αέρα (που συμβαίνει πάνω από τη γήινη επιφάνεια που θερμαίνεται από τον Ήλιο), υπόκεινται σε προοδευτική ελάττωση της επ΄ αυτών ασκούμενης ατμοσφαιρικής πίεσης με αποτέλεσμα αυτές να διαστέλλονται συνεχώς σύμφωνα με τον νόμο του Μπόιλ – Μαριότ. Η διαστολή που δημιουργείται επιφέρει ταυτόχρονα και ελάττωση της θερμοκρασίας κατ΄ αναλογία 1&deg; C / 100 m. Η αναλογία αυτή ονομάζεται ξηρά θερμοβαθμίδα.

## Διαδικασία
Σημειώνεται ότι οι ανερχόμενες αυτές αέρινες πομφόλυγες του ξηρού θερμού αέρα δεν ανυψώνονται απεριόριστα, αφού ψύχονται λόγω της παραπάνω διαστολής (αδιαβατικά όπως λέγεται στη θερμοδυναμική) ένεκα της ελάττωσης της επ΄ αυτών πίεσης. Έτσι αυτές φθάνουν μέχρι το ύψος εκείνο που θα έχουν ίση θερμοκρασία με τη περιβάλλουσα αυτές ατμόσφαιρα.

## Δείτε επίσης
* Θερμοκρασία ατμοσφαίρας
* Ισορροπία ατμοσφαίρας
* Υγρά θερμοβαθμίδα
* Μετεωρολογία

Κατηγορία:Μετεωρολογία
Υγρά θερμοβαθμίδα

(λέγεται επίσης: κεκορεσμένη θερμοβαθμίδα, ή υγρά αδιαβατική θερμοβαθμίδα), Υ.Θ.

Στην πραγματικότητα οι πομφόλυγες του ανερχόμενου θερμού αέρα που συμβαίνει πάνω από τη γήινη επιφάνεια που θερμαίνεται από τον Ήλιο χάνουν θερμοκρασία **1&deg; C / 100 m** (ξηρά θερμοβαθμίδα) μόνο, έως ότου η θερμοκρασία τους κατέλθει μέχρι της θερμοκρασίας του σημείου δρόσου των, δηλαδή μέχρι να γίνουν κεκορεσμένες ή όπως επίσης λέγονται «υγρές».

Κάθε περαιτέρω ανύψωση και ψύξη αυτών άγει στη συμπύκνωση των υδρατμών τους σε μορφή νέφους. Η εκ της αιτίας αυτής απελευθερωμένη «λανθάνουσα θερμότητα» θερμαίνει την ανερχόμενη αέρινη μάζα τους με αποτέλεσμα να ψύχονται αυτές όχι κατά   1&deg; C / 100 m αλλά κατά **0,5&deg; C / 100 m** περίπου.

Η ελάττωση αυτή της θερμοκρασίας ανά 100 μέτρα ύψος λέγεται **υγρά θερμοβαθμίδα** ή **κεκορεσμένη θερμοβαθμίδα** ή **υγρά αδιαβατική θερμοβαθμίδα**.

## Δείτε επίσης
* Θερμοκρασία ατμοσφαίρας
* Ισορροπία ατμοσφαίρας
* Ξηρά θερμοβαθμίδα

Κατηγορία:Μετεωρολογία
Μεροπίδες

Οι **Μεροπίδες** (*Meropidae*) είναι οικογένεια πτηνών της τάξης των Κορακιόμορφων. Χαρακτηρίζονται από πολύχρωμα φτερά, μακρύ και στενό κορμί και συνήθως μακριά φτερά στην ουρά. Η ομάδα αυτών των πουλιών ζει και αναπαράγεται σε ανοικτές εκτάσεις σε τροπικές και υπο-τροπικές περιοχές του Παλαιού Κόσμου.

Όπως λέει και το όνομα τους, οι μελισσοφάγοι, κυρίως τρέφονται με έντομα, και ειδικά με  μέλισσες και σφήκες τις οποίες συλλαμβάνουν στον αέρα με βουτιές που κάνουν από ψηλές θέσεις η ακόμα και όταν βρίσκονται στον αέρα. Πριν να καταπιεί την λεία του ο μελισσοφάγος αφαιρεί το κεντρί κτυπώντας απανωτά το έντομο σε σκληρό μέρος μερικές φορές.

Ο μελισσοφάγος είναι κοινωνικό είδος και φτιάχνει φωλιές ομαδικά σε τούνελ σε αμμώδεις λόφους. Τα αυγά του είναι άσπρα. Επίσης οι μελισσοφάγοι τρέφονται και κουρνιάζουν ομαδικά κατά σμήνη.

Η οικογένεια των Μελισσοφάγων αποτελείται από δύο υποοικογένειες- τους γενειοφόρους Μελισσοφάγους **Nyctyornithinae** (που ανήκουν στην οικογένεια **Nyctyornithidae** σύμφωνα με τον Charles Sibley και την τελευταία έκδοση της αναλυτικής παγκόσμιας λίστας του), και τους **Meropinae**, τους τυπικούς Μελισσοφάγους.

Ο πλήρης κατάλογος των ειδών έχει ως εξής:

***Οικογένεια: Μεροπίδες**
****Γένος ''[[Νυκτυόρνις]]***
***[[κόκκινος γενειοφόρος Μελισσοφάγος|Κοκκινογενειοφόρος Μελισσοφάγος]], *Nyctyornis amictus*
***[[μπλε γενειοφόρος Μελισσοφάγος|Γαλαζογενειοφόρος Μελισσοφάγος]], *Nyctyornis athertoni*
***'Γένος** ***Μεροπόγων***
***[[Μωβ γενειοφόρος Μελισσοφάγος]], ''Meropogon forsteni''
****Γένος Μέρωψ
***Μικρός μελισσοφάγος, *Merops pusillus*
***Πράσινος μελισσοφάγος, *Merops persicus*
***Πράσινος νανομελισσοφάγος, *Merops orientalis*
***Ασπρολαίμης μελισσοφάγος, *Merops albicollis*
***Χελιδονόουρος μελισσοφάγος, *Merops hirundinaeus*
***Γαλαζόουρος Μελισσοφάγος , *Merops philippinus*
***Μαύρος μελισσοφάγος, *Merops gularis*
***Κυανοκέφαλος μελισσοφάγος, *Merops muelleri*
***Κοκκινολαίμης μελισσοφάγος, *Merops bulocki*
***Κυανόστηθος μελισσοφάγος, *Merops variegatus*
***Κανελόστηθος μελισσοφάγος, *Merops oreobates*
***Μαυροκέφαλος μελισσοφάγος, *Merops breweri*
***Μελισσοφάγος της Σομαλίας, *Merops revoilii*
***Μελισσοφάγος του Μπόεμ, *Merops boehmi*
***Κυανολαίμης μελισσοφάγος, *Merops viridis*
***Μελισσοφάγος της Μαδαγασκάρης, *Merops superciliosus*
***Μελισσοφάγος Ουράνιο Τόξο, *Merops ornatus*
***Ευρωπαϊκός μελισσοφάγος, *Merops apiaster*
***Κατανοκέφαλος μελισσοφάγος, *Merops leschenaulti*
***Ρόδινος ελισσοφάγος, *Merops malimbicus*
***Βόρειος κόκκινος μελισσοφάγος, *Merops nubicus*
***Νότιος κόκκινος μελισσοφάγος, *Merops nubicoides*

## Στον κινηματογράφο

### Στην επιστημονική φαντασία
 Στην ταινία του 2012 "Journey 2: The Mysterious Island"(Ταξίδι 2: Το Μυστηριώδες Νησί) Εμφανίζονται γιγάντιοι white-fronted bee-eaters (Merops bullockoides) να κυνηγούν γιγάντιες μέλισσες πάνω στις οποίες βρίσκονται οι ήρωες της ταινίας.

## Παραπομπές


## Εξωτερικοί σύνδεσμοι
*
Κατακόρυφη θερμοβαθμίδα

**Κατακόρυφη θερμοβαθμίδα** ή Κατακόρυφος θερμοβαθμίς (Κ.Θ.) ονομάζεται η παρατηρούμενη καθ' ύψος αναλογική ελάττωση της θερμοκρασίας της ατμόσφαιρας στην τροπόσφαιρα.

Η αναλογία αυτή είναι της τάξεως των **0,64&nbsp;°C / 100 m**

Η εκάστοτε πραγματική τιμή της Κ.Θ. λαμβάνεται από τη λεγόμενη ραδιοβόλιση.

Όταν παρατηρείται καθ΄ ύψος πτώση θερμοκρασίας μεγαλύτερη της Κ.Θ. τότε συμβαίνει αστάθεια ατμόσφαιρας. Το αντίθετο, όταν παρατηρείται μικρότερη της Κ.Θ. τότε οι συνθήκες που συμβαίνουν, ονομάζονται ευστάθεια ατμοσφαίρας

## Δείτε επίσης
* Θερμοκρασία ατμοσφαίρας
* Ισορροπία ατμοσφαίρας
* Ξηρά θερμοβαθμίδα
* Υγρά θερμοβαθμίδα

Κατηγορία:Μετεωρολογία
Κατάλογος χωρών ανά λόγο ακτογραμμής/εμβαδού

Το άρθρο αυτό είναι ένας **κατάλογος χωρών κατά λόγο Ακτογραμμής/Εμβαδού**. Ο λόγος ακτογραμμής/εμβαδού για κάθε χώρα, μετρά πόσα μέτρα παραλίας αντιστοιχούν σε κάθε τετραγωνικό χιλιόμετρο εμβαδού της. Ο λόγος αυτός καταδεικνύει την ευκολία πρόσβασης στην παραλία μιας χώρας από οποιοδήποτε χερσαίο σημείο της. Άρα, μια νησιωτική χώρα όπως οι Μαλδίβες, ή μια χώρα χαραγμένη από τη θάλασσα, όπως ή Ελλάδα, πιθανότατα θα έχει υψηλό λόγο παραλίας/εμβαδού, ενώ μια ηπειρωτική χώρα όπως η Αυστρία θα έχει μηδέν.

Επιπροσθέτως, ο λόγος ακτογραμμής/περιμέτρου, μετρά το ποσοστό ακτογραμμής στη συνολική περίμετρο, δηλαδή το μήκος χερσαίων συνόρων συν την ακτογραμμή κάθε χώρας. Συνεπώς, μία νησιωτική χώρα όπως η Μάλτα θα έχει ποσοστό 100%, ενώ μία ηπειρωτική χώρα σαν την Ελβετία θα έχει 0%.

## Πίνακας

## Δείτε επίσης
* Κατάλογος χωρών
* Κατάλογος χωρών κατά μήκος ακτογραμμής

Κατηγορία:Κατάλογοι χωρών
Κάσιο Ταντάο

Ο **Κάσιο Ταντάο** (26 Δεκεμβρίου 1917 – 4 Μαρτίου 1993) ήταν Ιάπωνας επιχειρηματίας, ιδρυτής της εταιρείας Κάζιο Κομπιούτερ.

Γεννήθηκε στην Κουρέτα-Μούρα, στην περιοχή Κότσι της Ιαπωνίας το 1917.

Το 1923 μετά τον μεγάλο σεισμό Κάντο, όλη η οικογένεια Κάσιο μετακινήθηκε στο Τόκυο, αφού πρώτα έλαβαν πρόσκληση από ένα θείο που εργαζόταν εκεί.

Το 1946 ο Ταντάο, αφού πρώτα σπούδασε στο Βασέντα Κόσου Γκάκο, έστησε τη δική του εταιρεία, την αποκαλούμενη «Κάσιο Σεϊσακούζο», στη Μιτάκα του Τόκυο.

Πέθανε στις 4 Μαρτίου του 1993.

## Εικόνες

File:Casio G-SHOCK MR-G The G MRG-7100BJ-1AJF02s5.jpg|G-Shock MRG-7100BJ-1AJF
File:Casio EX-S600 front.jpg|Exilim EX-S600


## Παραπομπές


Κατηγορία:Ιάπωνες επιχειρηματίες
ZDF

Η **Δεύτερη Γερμανική Τηλεόραση** (γερ.: *Zweites Deutsches Fernsehen*, ) γνωστή ως **ZDF** είναι γερμανικός δημόσιος τηλεοπτικός οργανισμός με έδρα το Μάιντς του κρατιδίου της Ρηνανίας-Παλατινάτου. Λειτουργεί ως ανεξάρτητο μη κερδοσκοπικό ίδρυμα, το οποίο ιδρύθηκε από όλα τα ομοσπονδιακά κρατίδια της Γερμανίας (*Bundesländer*). Το ZDF χρηματοδοτείται από τα τέλη τηλεοπτικών αδειών και τα έσοδα από διαφημίσεις.

## Σχέδιο
Οι ταυτότητες κινουμένων σχεδιαζόμενων μασκότ του σταθμού, το *Mainzelmännchen* (σύμπλεγμα των λέξεων "Mainz" και "Heinzelmännchen"), οι οποίες δημιούργησε ο Βολφ Γκέρλαχ κατά το ξεκίνημα του καναλιού το 1963, γρήγορα έγιναν δημοφιλή και εξακολουθούν να εμφανίζονται ανάμεσα σε διαφημίσεις. Το 1976, ο Οτλ Άιχερ, σχεδιαστής γραφικών, δημιούργησε το εταιρικό σχέδιο της ZDF. Ένα νέο σχέδιο για τη ZDF δημιουργήθηκε από τον Λι Χαντ το Φεβρουάριο του 2000.

100px|δεξιά|thumb|Λογότυπα 1962–2001

## Παραπομπές


## Εξωτερικοί σύνδεσμοι
*

Κατηγορία:Γερμανικοί τηλεοπτικοί σταθμοί
Κατηγορία:Μέσα Μαζικής Ενημέρωσης της Γερμανίας
Κατηγορία:Δορυφορικοί τηλεοπτικοί σταθμοί
Κατηγορία:Ρηνανία-Παλατινάτο
Κατηγορία:Μέλη της Ευρωπαϊκής Ραδιοτηλεοπτικής Ένωσης
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1953
Κατηγορία:Επιχειρήσεις Μέσων Μαζικής Ενημέρωσης
Μπρουνέι

Το **Σουλτανάτο του Μπρουνέι** () είναι μια χώρα στη Νοτιοανατολική Ασία στο νησί Βόρνεο με πληθυσμό 455.500 κατοίκους, σύμφωνα με επίσημη εκτίμηση για το 2024, και έκταση 5.765 τ.χλμ.. Βρέχεται από τη Νότια Κινεζική θάλασσα ενώ χερσαία σύνορα έχει μόνο με τη Μαλαισία. Είναι πλούσιο σε κοιτάσματα πετρελαίου και φυσικού αερίου. Αρχηγός Κράτους είναι ο Σουλτάνος Χασανάλ Μπολκιάχ.

## Διακυβέρνηση
Το πολίτευμα είναι Συνταγματικό Σουλτανάτο. Αρχηγός Κράτους είναι ο Σουλτάνος Χασανάλ Μπολκιάχ. Η εθνική εορτή είναι στις 23 Φεβρουαρίου (του 1984). Η 1η Ιανουαρίου του 1984 ήταν η ημέρα της ανεξαρτησίας από το Ηνωμένο Βασίλειο, ενώ η 23η Φεβρουαρίου εορτάζεται ως ημέρα ανεξαρτησίας από τη βρετανική κηδεμονία.

## Διοικητική διαίρεση

Το κρατίδιο διαιρείται σε 4 δήμους (*daerah-daerah*, ενικός - *daerah*): Μπελάιτ (Belait), Μπρουνέι-Μουάρα (Brunei-Muara), Τεμπουρόνγκ (Temburong) και Τουτόνγκ (Tutong).

## Δημογραφία
thumb|left|Η ανάπτυξη του πληθυσμού (1961-2003) από στοιχεία του FAOSTAT
Ο πληθυσμός της χώρας είναι 455.500 κάτοικοι, σύμφωνα με επίσημη εκτίμηση για το 2024. Ο ρυθμός αύξησης του πληθυσμού είναι 1,51% (εκτίμηση 2020). Ρυθμός γεννήσεων 16,5 γεννήσεις/1000 πληθυσμού και θανάτου 3,8 θάνατοι/1000 πληθυσμού (εκτίμηση 2020). Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2023 του Τμήματος Οικονομικών και Κοινωνικών Θεμάτων των Ηνωμένων Εθνών, ήταν 75,3 έτη (73,3 έτη για τους άνδρες και 77,6 έτη για τις γυναίκες) ενώ η διάμεση ηλικία ήταν τα 31,8 έτη.

## Οικονομία
Το ΑΕΠ της χώρας είναι 14,695 δισ. $ (104η στον κόσμο, σε ονομαστικές τιμές, εκτίμηση 2009). Το κατά κεφαλήν ΑΕΠ είναι 36.681 $.

## Μεταφορές
Η οδήγηση γίνεται στα αριστερά.

## Θρησκεία
Το 2011, το Μπρουνέι είχε πληθυσμό 422.700 κατοίκων, συμπεριλαμβανομένων των προσωρινών κατοίκων. Από αυτούς, το 83% είναι Μουσουλμάνοι, το 7% είναι Βουδιστές, και λιγότερο από 4% αντιπροσωπεύουν άλλες θρησκείες, ενώ το υπόλοιπο δεν δήλωσε κάποια θρησκεία. Επίσημα εγγεγραμμένα στη χώρα υπάρχουν 110 τζαμιά και αίθουσες προσευχής, έξι Χριστιανικές εκκλησίες, τρεις Κινεζικοί ναοί και ένας Ινδουιστικός ναός.

### Θρησκευτικές ελευθερίες

Οι θρησκευτικές ελευθερίες στο Μπρουνέι είναι περιορισμένες. Το 2015 η χώρα κηρύχτηκε ισλαμικό κράτος. Ο προσηλυτισμός εκτός του επίσημα επικυρωμένου κλάδου του Ισλάμ δεν επιτρέπεται. Δεν υπάρχουν ιεραπόστολοι οι οποίοι αναφέρονται να δουλεύουν στη χώρα. Επίσης, ο εορτασμός των Χριστουγέννων απειλείται με φυλάκιση πέντε ετών.

## Παραπομπές


## Εξωτερικοί σύνδεσμοι


Κατηγορία:Κράτη της Νοτιοανατολικής Ασίας
Μπρουνει
Κατηγορία:Κράτη μέλη του Οργανισμού Ισλαμικής Συνεργασίας
Κατηγορία:Κράτη μέλη των Ηνωμένων Εθνών
Κατηγορία:Κράτη μέλη της Κοινοπολιτείας των Εθνών
Μέρμιθος

Ο **Μέρμιθος** (ή η Μέρμις  -ιθος) ή το μερμίθι, κοινώς «μερλίνο» είναι ένα λεπτότατο αλλά μεγάλης αντοχής σχοινί πάχους όσο περίπου του συνήθους σπάγκου. Αποτελείται από 2 – 3 λινά ή κανάβινα κλώσματα, σφικτά συστρεμμένα  που χρησιμεύει κυρίως στη ραφή ή επιδιόρθωση οθόνης (καραβόπανου) ή ιστίων (πανιών) ή καλυμμάτων στομίων κυτών (αμπαριών) καθώς και στην ενίσχυση της περιφέρειας αυτών και των ανοιγμάτων των ιστίων, των ματιών (πουρτουζιών)

Κατηγορία:Ναυτική τέχνη
Κατηγορία:Σκοινιά
Θεσμός

Ο όρος **Θεσμός** προέρχεται από το ρήμα τίθημι. Αυτό που έχει τεθεί, και ισχύει ως δίκαιο. Φέρεται με κύρια σημασία ως κανόνας Δικαίου, νόμος. Επίσης φέρεται και ως σύστημα το οποίο δημιουργεί ηθική και νομική κατάσταση π.χ. ο θεσμός της οικογένειας. Στον πληθυντικό φέρεται ως σύνολο θεμελιωδών καταστάσεων νόμου π.χ. Οι πολιτικοί θεσμοί, τα κοινοβουλευτικά θέσμια, οι εκκλησιαστικοί θεσμοί.

Οι θεσμοί είναι "σταθερά, αξιακά, επαναλαμβανόμενα μοτίβα συμπεριφοράς". Σαν δομές ή μηχανισμοί κοινωνικού ελέγχου καθορίζουν την κοινωνική συμπεριφορά ενός συνόλου ατόμων σε μια συγκεκριμένη κοινότητα. Οι θεσμοί ταυτίζονται με έναν κοινωνικό σκοπό, υπερβαίνοντας τα άτομα και τις προθέσεις τους με το να καθορίζουν τους κανόνες που διέπουν την συμπεριφορά τους.

Σε μια κοινωνία υπάρχουν τυπικοί και άτυποι θεσμοί, οι πρώτοι είναι το σύνολο των γραμμένων κανόνων, νόμων κτλ. ενώ οι δεύτεροι είναι άγραφοι κανόνες συμπεριφοράς. Η αλληλεπίδραση των δύο είναι ένα σημαντικό ζήτημα στις κοινωνικές επιστήμες.

## Εξωτερικοί σύνδεσμοι
* Ιστοσελίδα Anamorfosis.Net, Θεσμοί και Συστήματα Πιστεύω
Μερμήγκια

Με τον όρο **Μερμήγκια** στη Ναυτιλία ονομάζονται γενικά επικίνδυνοι ύφαλοι του Αιγαίου λεγόμενοι "εν χρώ" δηλαδή σύρριζα με την επιφάνεια της θαλάσσης όταν αυτή ηρεμεί. Το γεγονός αυτό τους καθιστά λίαν επικίνδυνους στη Ναυσιπλοΐα. Τέτοιοι ύφαλοι είναι:

* τα Μερμήγκια Αργοσαρωνικού, συστάδα υφάλων ΒΔ των εγκαταστάσεων Αγίου Κοσμά,
* τα Μερμήγκια Γαβαθά, συστάδα υφάλων 8,5 μίλια ΔΝΔ. από ακρωτηρίου Μόλυβδος (Λέσβος).
* τα Μερμήγκια Κυκλάδων, 8 μίλια ΔΒΔ. του λιμένος Παροικίας, Πάρος,
* τα Μερμήγκια Μουζελίμ, συστάδα υφάλων στο στενό Λέσβου,
* τα Μερμήγκια Σμύρνης ή Σκόπελοι Μερμιντζή στο κόλπο της Σμύρνης, και
* τα Μερμήγκια Τελωνιών, συστάδα υφάλων στη δυτική ακτή Λέσβου.

Επίσης με το όνομα στον ενικό Μέρμηγκας απαντάται μία βραχονησίδα των Κυκλάδων και Ακρωτήριο της Ρόδου.
Θερμαστής

Ο **Θερμαστής** (fireman (steam engine), stoker) ανήκει στο κατώτερο ‘’πλήρωμα μηχανής’’ του πλοίου.
Είναι ο επιφορτισμένος με το άναμμα του ατμολέβητα και τη παρακολούθησή του.
Γενικά με τον αυτό όρο φέρονται  και οι επιφορτισμένοι αντίστοιχα σε εργοστασιακούς χώρους, σιδηροδρόμους (παλαιότερα) κ.α.

Κατηγορία:Προσωπικό πλοίων
Καταστήματα επιστήμης

Τα **καταστήματα επιστήμης** (*science shops*) είναι εγκαταστάσεις που στρέφονται στην παροχή της ανεξάρτητης συμμετέχουσας ερευνητικής υποστήριξης σε απάντηση στις ανησυχίες μέσα στην κοινωνία πολιτών. Αναπτύχθηκαν αρχικά στις Κάτω Χώρες στη δεκαετία του '70 και η κύρια λειτουργία τους είναι να αυξήσουν και τη δημόσια ευαισθητοποίηση και την πρόσβαση στην επιστήμη και την τεχνολογία. 

Αυτά τα καταστήματα ρυθμίζονται και χρησιμοποιούνται και από τα μόνιμα μέλη και από τους σπουδαστές προσωπικού, που εξετάζουν τις ερωτήσεις που παρέχονται από τα μέλη της κοινωνίας πολιτών. Από αυτές τις ερωτήσεις, οι σπουδαστές παρέχουν έπειτα τα προκλητικά προβλήματα και στους ερευνητικούς σπουδαστές και στα πανεπιστημιακά μέλη σχολής με την ελπίδα της εύρεσης των λύσεων. Οι σπουδαστές που συμμετέχουν και εργάζονται στα καταστήματα επιστήμης αποκτούν τις πιστώσεις προς το βαθμό τους. Επίσης, πολλοί σπουδαστές κάνουν τη μεταπτυχιακή εργασία τους για τα προβλήματα που αναφέρονται από τα καταστήματα επιστήμης. 

Μια μυριάδα των καταστημάτων επιστήμης έχει αναπτύξει την πείρα στις συγκεκριμένες περιοχές. Οι πελάτες κατευθύνονται συχνά στο κατάστημα επιστήμης που είναι καταλληλότερο για να εξετάσει τα ιδιαίτερα ενδιαφέροντά τους. Το ολλανδικό σύστημα έχει παράσχει πολλά οφέλη στους οικολόγους, τους εργαζομένους, και τους κοινωνικούς λειτουργούς. Τα καταστήματα επιστήμης, γενικά, έχουν βοηθήσει τους οικολόγους καλύτερα να αναλύσουν τους βιομηχανικούς ρύπους, και τους ενισχυμένους εργαζομένους για να αξιολογήσουν καλύτερα τις συνέπειες ασφάλειας και απασχόλησης των νέων διαδικασιών παραγωγής. Επιπλέον, έχουν ενισχύσει την κατανόηση των κοινωνικών λειτουργών στο πώς να εξετάσουν τους δυσαρεστημένους εφήβους. 

Το ολλανδικό σύστημα έχει εμπνεύσει τα καταστήματα επιστήμης στα έθνη σε ολόκληρη την Ευρώπη όπως η Δανία, η Αυστρία, η Γερμανία, η Νορβηγία, και η Τσεχία.

## Πηγή
Sardar, Ziauddin and Loon, Borin Van. 2001. *Introducing Science*. USA: Totem Books (UK: Icon Books).

Κατηγορία:Επιστήμη και τεχνολογία
Κατηγορία:Έρευνα
Απολλόδωρος (αποσαφήνιση)

Το όνομα **Απολλόδωρος** ήταν αρκετά κοινό στην αρχαία Ελλάδα. Με αυτό μπορεί να αναφέρονται:

*Απολλόδωρος (ο εκ των υστέρων καλούμενος ο Αθηναίος), ιστορικός και  μυθογράφος, 180 π.Χ.
*Απολλόδωρος (επίσκοπος), ο πρώτος επίσκοπος Κερκύρας.
***Απολλόδωρος (μισθοφόρος)**, μισθοφόρος της "αρχής των 400" στην Αθήνα, ο οποίος συμμετείχε στη δολοφονία του Φρυνίχου το 411 π.Χ..
*Απολλόδωρος (πυγμάχος), ολυμπιονίκης από άγνωστη πόλη, 5ος αιώνας π.Χ.
*Απολλόδωρος ο Σάμιος, ολυμπιονίκης του σταδίου παίδων, 2ος αιώνας π.Χ.
*Απολλόδωρος (στρατηγός), Αθηναίος στρατηγός, 4ος αιώνας π.Χ.
*Απολλόδωρος (τύραννος), τύραννος της πόλης Κασσάνδρειας, γνωστός για τη σκληρότητά του.
***Απολλόδωρος ο Αμφιπολίτης**, στρατηγός του Μ. Αλεξάνδρου, ο οποίος υπήρξε αρχηγός των δυνάμεών του στη Βαβυλώνα.
*Απολλόδωρος ο Αρτεμητινός, ιστορικός από την Ασσυρία.
*Απολλόδωρος ο Ασκληπιάδου, γιος του Ασκληπιάδη, ιατρός.
***Απολλόδωρος ο Γελώος** εκ της Γέλας, ποιητής της νέας κωμωδίας, σύγχρονος του Μενάνδρου.
*Απολλόδωρος ο Δαμασκηνός εκ της Δαμασκού, 2ος αιώνας, μέγας αρχιτέκτων.
*Απολλόδωρος ο Επίκουρος, συγγραφέας της "Ζωής του Επίκουρου" (το έργο δεν έχει σωθεί).
*Απολλόδωρος ο Ερυθραίος, αρχαίος ιστορικός.
*Απολλόδωρος ο ιολόγος, ιατρός του 3ου αιώνα π.Χ. 
*Απολλόδωρος ο Καρυστινός εκ της Καρύστου, συγγραφέας νέας Αττικής κωμωδίας.
*Απολλόδωρος ο Λήμνιος εκ Λήμνου, αρχαίος γεωπόνος.
*Απολλόδωρος ο Περγαμηνός εκ της Περγάμου, 1ος αιώνας μ.Χ., ρήτορας.
***Απολλόδωρος ο Σάμιος**, πλούσιος εκ της Σάμου, ο οποίος εγκαταστάθηκε στην Αθήνα ώστε να συναναστρέφεται τους εκεί φιλοσόφους.
*Απολλόδωρος ο σκιαγράφος, Αθηναίος ζωγράφος, τέλος 5ου αιώνα π.Χ.
***Απολλόδωρος ο Στωικός**, στωικός φιλόσοφος που έγραψε τα: *"Ηθικήν", "Φυσιολόγων εισαγωγάς"* και *"Φυσικήν κατά την αρχαίαν"*
*Απολλόδωρος ο Ταρσεύς από την Ταρσό, τραγικός ποιητής.
*Απολλόδωρος ο Φαληρεύς φιλόσοφος και αδριαντοποιός εκ Φαλήρου.
*Απολλόδωρος του Πασίωνος γιος του Πασίωνος, του τραπεζίτη του 4ου αιώνα π.Χ.
καθώς και δύο Έλληνες βασιλιάδες της Βακτριανής του 2ου αιώνα

## Δείτε επίσης
*Βιβλιοθήκη Απολλοδώρου, βιβλίο για την ελληνική μυθολογία, ο συγγραφέας του οποίο καλείται Ψευδο-Απολλόδωρος
*Συμπόσιο (Πλατωνικός διάλογος), Ο αφηγητής του οποίου είναι κάποιος Απολλόδωρος
*Απολλόδωρος Βασίλειος Γιαννάκος Λακεδαιμόνιος ζωγράφος, γραφίστας, λόγιος

Κατηγορία:Αποσαφηνίσεις ονομάτων

## Παραπομπές
Μετεωροσκοπείο

Η επιστημονική υπηρεσία, κατάστημα, στο οποίο, διατίθεται πλήρης σειρά μετεωρολογικών οργάνων δια των οποίων το υφιστάμενο σ΄ αυτό κατάλληλο επιστημονικό προσωπικό έχει ως έργο του, όχι μόνο τη σπουδή της μετεωρολογίας και τη πρόγνωση του καιρού, αλλά και τη προαγωγή των μετεωρολογικών παρατηρήσεων, ονομάζεται **Μετεωροσκοπείο**. 

Τέτοιο Μετεωροσκοπείο υφίσταται στην Αθήνα, και είναι το «Μετεωρολογικό Ινστιτούτο» του Εθνικού Αστεροσκοπείου Αθηνών καθώς και εκείνο που εδρεύει στη περιοχή του «Ελληνικού» (παλαιότερα Χασάνι) όπου τυγχάνει κλιμάκιο της Εθνικής Μετεωρολογικής Υπηρεσίας (της άλλοτε Μετεωρολογικής Υπηρεσίας της Πολεμικής Αεροπορίας, του άλλοτε Υπουργείου της Αεροπορίας).

Στην Θεσσαλονίκη μετεωροσκοπείο διαθέτει το Αριστοτέλειο Πανεπιστήμιο Θεσσαλονίκης. 

Κατηγορία:Μετεωρολογία
Μήνη

Η **μήνη** μπορεί να σχετίζεται με τα ακόλουθα λήμματα:

* Μήνη (ζωολογία), η λευκή κηλίδα που φέρουν στο μέτωπο διάφορα ζώα
* Μήνη (ιχθυολογία), γένος ιχθύων Ινδικού ωκεανού.
* Μήνη (οχύρωση), είδος οχύρωσης τειχών.
Κίτο

Το **Κίτο** (, το πλήρες όνομα της πόλης είναι **Σαν Φρανσίσκο ντε Κίτο**, ) είναι πρωτεύουσα του Ισημερινού. Είναι χτισμένη στη λεκάνη του ποταμού Γκουαλαμπάμπα, στους πρόποδες του ηφαιστείου Πιτσίντσα, σε υψόμετρο 2.850 μέτρων, κάτι που την κάνει τη δεύτερη πιο ορεινή πρωτεύουσα του κόσμου μετά την πρωτεύουσα της Βολιβίας, Λα Πας. Η κεντρική πλατεία της πόλης βρίσκεται 25 χιλιόμετρα νότια του Ισημερινού, ενώ η ίδια η πόλη εκτείνεται μέχρι 1 περίπου χιλιόμετρο μακριά από αυτόν. Το 2019 είχε εκτιμώμενο πληθυσμό 1.978.376 κατοίκους και είναι η δεύτερη μεγαλύτερη πόλη του Ισημερινού μετά το Γουαγιακίλ.

Η πόλη ιδρύθηκε επίσημα στις 6 Δεκεμβρίου του 1534 από τον Σεμπαστιάν ντε Μπελαλκάσαρ, που με μια ομάδα αποίκων μετακινήθηκαν από μια αποικία με το ίδιο όνομα που βρισκόταν στη σημερινή πόλη Κόλτα. Το 1830, μετά τη διάλυση της Μεγάλης Κολομβίας, το Κίτο ανακηρύχθηκε πρωτεύουσα της Δημοκρατίας του Εκουαδόρ.

Το 1978 η UNESCO περιέλαβε την πόλη του Κίτο στον Κατάλογο Μνημείων Παγκόσμιας Κληρονομιάς.

thumb|right|400px|Τελεφερίκ

## Φωτογραφίες

Αρχείο:(Guápulo) Buena Vista black and white.JPG
Αρχείο:(Guápulo) Calle pic. z.JPG
Αρχείο:(Guápulo) Calle pic. e.JPG
Αρχείο:(Iglesia de Guápulo) vista to gonzalez suarez quito.JPG
Αρχείο:(Iglesia de Guápulo) pic. b.JPG
Αρχείο:(Guápulo) Calle pic. b.JPG
Αρχείο:(Guápulo) Calle pic. a.JPG
Αρχείο:Virgen de Quito.jpg


thumb|center|577px|Το Κίτο

## Δείτε επίσης
* Εθνική Βιβλιοθήκη του Εκουαδόρ

## Παραπομπές


## Εξωτερικοί σύνδεσμοι

*Επίσημη σελίδα του Δήμου του Κίτο 
*Επίσημη τουριστική σελίδα του Δήμου του Κίτο 

Κατηγορία:Πόλεις του Ισημερινού
Κατηγορία:Μνημεία Παγκόσμιας Κληρονομιάς στον Ισημερινό
Κατηγορία:Πρωτεύουσες της Νότιας Αμερικής
Αγάθων

Ο **Αγάθων** (περ. 448 π.Χ.- περ. 400 π.Χ.) ήταν αρχαίος Έλληνας τραγικός ποιητής, σύντροφος του Παυσανία, φίλος του Ευριπίδη, του Πλάτωνος και μαθητής του Σωκράτη. Οι τραγωδίες του δεν σώζονται πια σήμερα.

## Βιογραφία
Γεννήθηκε στην Αθήνα και πατέρας του ήταν ο Τεισαμενός, διάσημος αναμορφωτής και μεταρρυθμιστής της αθηναϊκής νομολογίας. Το Συμπόσιο του Πλάτωνα εξελίσσεται στο σπίτι του, την επομένη της πρώτης νίκης του στους τραγικούς αγώνες των Ληναίων (416 π.Χ.). Ο Αριστοφάνης τον σατιρίζει στις Θεσμοφοριάζουσες. Ήταν εύπορος και φίλος της ευζωίας, σύγχρονος με τον Ευριπίδη. Δάσκαλος του ήταν ο Πρόδικος και τον Γοργία τον είχε ως πρότυπο. Στο έργο του Πλάτωνα παρατηρούμε επίσης πως είχε έναν εραστή, τον Παυσανία. Τα τελευταία χρόνια της ζωής του τα πέρασε προσκεκλημένος στην αυλή του βασιλιά της Μακεδονίας Αρχελάου, στην Πέλλα της Μακεδονίας.

## Έργα
Ο Αγάθων καινοτόμησε στα χορικά κάνοντάς τα εμβόλιμα, δηλαδή χωρίς συνάφεια με την υπόθεση του δράματος (γεγονός για το οποίο τον κατακρίνει ο Αριστοτέλης στην Ποιητική) . Επίσης καινοτόμησε και στη μουσική των τραγωδιών.

Από τις τραγωδίες του μας είναι γνωστές οι: *Ανθεύς*, *Θυέστης*, *Μυσοί* και *Τήλεφος*.

Σήμερα σώζονται λίγα αποσπάσματα από τους στίχους του, που έχουν εκδοθεί από τον Νάουκ (Johann August Nauck) στο *Tragicorum Graecorum Fragmenta* (Λειψία 1856).

## Αναφορές


Κατηγορία:Αρχαίοι Έλληνες τραγικοί ποιητές
Κατηγορία:Αρχαίοι Αθηναίοι
Κατηγορία:ΛΟΑΤ πρόσωπα της Αρχαιότητας
Μέρλιν (αποσαφήνιση)

Το όνομα **Μέρλιν** μπορεί να αναφέρεται σε:

*Μέρλιν ο Μάγος, βασική μορφή του αρθουριανού κύκλου
*Μέρλιν, όπερα του Ισαάκ Αλμπένιθ βασισμένη στον ομώνυμο μάγο
*Μέρλιν (τηλεοπτική σειρά), επίσης γνωστή ως *Οι Περιπέτειες του Μέρλιν*, με πρωταγωνιστές τους Κόλιν Μόργκαν και Μπράντλεϊ Τζέιμς

Η βρετανική οικογένεια Μέρλιν, που εγκαταστάθηκε στην Ελλάδα:
*Κάρολος Μέρλιν (Charles William Louis Merlin), διευθυντής της Ιονικής Τράπεζας
*Σίδνεϋ Μέρλιν (Sidney Louis Walter Merlin), γιος του Καρόλου, αθλητής σκοποβολής και γεωπόνος, εισήγαγε το κουμκουάτ στη Κέρκυρα και δημιούργησε την ποικιλία πορτοκαλιών Μέρλιν
*Νικόλαος Μέρλιν, υποπλοίαρχος του Πολεμικού Ναυτικού, έδωσε το όνομά του στο
**Οχηματαγωγό Μέρλιν του Πολεμικού Ναυτικού που βυθίστηκε μετά από σύγκρουση το 1972 έξω και πλησίον του λιμένα Πειραιά με πολλά θύματα
*Μέρλιν (οδός): Οδός στο κέντρο των Αθηνών, όπου στεγάζονταν (στον αριθμό 6), κατά την Κατοχή, οι υπηρεσίες τρομοκρατίας του εγχώριου πληθυσμού (SS, Γκεστάπο κτλ). Ονομάστηκε επειδή χώριζε τα οικόπεδα της οικογένειας Μέρλιν.
Διασπορά

Ο όρος **διασπορά** μπορεί να αναφέρεται στα εξής:

* Διασπορά (ομογένεια) είναι λέξη χρησιμοποιούμενη διεθνώς για να υποδηλώσει την ομογένεια.
* Διασπορά (στατιστική) είναι μέγεθος που δείχνει την κατανομή ενός μεγέθους γύρω από τη μέση τιμή του.
* Διασπορά (στρατιωτική τακτική) είναι η κατάληψη θέσεων μάχης μακριά από το στρατόπεδο.
* Διασπορά πλοίων είναι ο επιμερισμός ενός στόλου σε μικρότερες ομάδες πλοίων (στολίσκους) ή οι μεμονωμένες κινήσεις και θέσεις πολεμικών πλοίων εκτός Ναυστάθμου.
* Διασπορά (προπαγάνδα) είναι η διάδοση αληθινών ή μη ειδήσεων προκειμένου να εξυπηρετηθεί ένας σκοπός.
* Διασπορά (χρηματιστήριο) είναι η κατοχή των μετοχών μιας εταιρίας από πολλούς μετόχους, καθώς επίσης και η διάθεση κεφαλαίου σε αγορά πολλών ειδών μετοχών, για λόγους ασφαλείας (διασπορά χαρτοφυλακίου).
Μήνη (ιχθυολογία)

thumb|200px|Μήνη

Με το όνομα **Μήνη** φέρεται γένος ακανθοπτερυγίων ιχθύων της οικογένειας των Κορυφαινιδών (Coryphaenidae) που περιλαμβάνει διάφορα είδη του Ινδικού ωκεανού.

Σημαντικότερο είδος αυτών των ιχθύων είναι η ***Μήνη η κηλιδωτή*** *(Mene maculata)* που απαντάται και περισσότερο (στον Ινδικό ωκεανό).

Κατηγορία:Οικογένειες ψαριών
Κατηγορία:Περκόμορφα
Μήνη (ζωολογία)

Έτσι ονομάζεται, χαρακτηριστικά, η λευκή κηλίδα που φέρουν στο μέτωπο διάφορα ζώα. Η **Μήνη** αυτή προσδιόριζε παλιά και τη "ακρίβεια" των καθαρόαιμων ζώων (ίππων) ή την ακριβή συνέχεια του γένους των ζώων που έφεραν αυτή (ράτσες βοοειδών ή αιγών).

Κατηγορία:Ζωολογία
Χρύσω Ευρυτανίας

Η **Χρύσω Ευρυτανίας** βρίσκεται στο βορειοδυτικό τμήμα του νομού Ευρυτανίας και ειδικότερα στην περιοχή των Αγράφων. Απέχει από το Καρπενήσι, την πρωτεύουσα του νομού, 48 χιλιόμετρα και υπάγεται στον καλλικρατικό Δήμο Αγράφων (τέως καποδιστριακός Δήμος Βίνιανης). Το χωριό βρίσκεται στο υψόμετρο των 720 περίπου μέτρων, φωλιασμένο στους βορειοανατολικούς πρόποδες του ελατόφυτου Καυκιού και του μεγαλόπρεπου βράχου Τούρλα.

Η κυρίαρχη μορφή βλάστησης είναι η ελάτη. Παράλληλα, λόγω των πολλών πηγών, που για αιώνες υδροδοτούν το χωριό, υπάρχουν και αρκετά πλατάνια. Αυτές οι πηγές επιπλέον αποτελούν και την πηγή ενέργειας, που κινεί το νερόμυλο του χωριού.

Τα πρώτα σημάδια ύπαρξης του χωριού ανάγονται γύρω στον 8ο μ.Χ. αιώνα. Αυτή η εκτίμηση βασίζεται σε διάφορα κτίσματα γοτθικού ρυθμού, αλλά και σε κειμήλια ιερών ναών και τάφους εβραϊκού τύπου που έχουν βρεθεί. Στη Χρύσω τα μόνα παραδοσιακά κτήρια που έχουν διασωθεί είναι των τριών εκκλησιών: της Παναγίας, με ξυλόγλυπτο τέμπλο του 1732, των Τριών Ταξιαρχών και της Αγίας Παρασκευής. Δεν υπάρχουν πολλά παραδοσιακά κτήρια σπιτιών. Αυτό οφείλεται στο γεγονός ότι στις 4 Δεκεμβρίου 1942 οι Ιταλοί κατακτητές έκαψαν τα περισσότερα κτήρια του χωριού. Τα λίγα σπίτια που δεν καταστράφηκαν από τη φωτιά, καταστράφηκαν από το σεισμό του 1966.

Τα μόνα παραδοσιακά κτίσματα, εκτός των εκκλησιών που αναφέρθηκαν πιο πάνω, είναι οι πετρόκτιστες τοξωτές βρύσες, που χρονολογούνται από την εποχή του Μυστρά. Επίσης, στο χωριό υπάρχουν δύο πέτρινα τοξωτά γεφύρια του 15ου αιώνα. Τα γεφύρια βρίσκονται κατά μήκος ενός μικρού ποταμού με το όνομα Χρυσιώτης.

Στη Χρύσω υπήρχε ο τάφος του Βεληγκέκα, ο οποίος δεν σώζεται, παρά υπάρχουν μόνο κάποια απομεινάρια.

Στην **Τοπική Κοινότητα Χρύσως** ανήκει επίσης ο συνοικισμός *ο [[Άγιος Κωνσταντίνος Ευρυτανίας|Άγιος Κωνσταντίνος]]*, με 5 μόνιμους κατοίκους. Κατά την Απογραφή του 2011 το χωριό απαριθμούσε 42 κατοίκους. Η πληθυσμιακή διακύμανση του χωριού είναι η εξής:

## Βιβλιογραφία
*Συλλογικό έργο, 2006, *Νομός Ευρυτανίας*, τόμος 13, σειρά ΕΛΛΑΔΑ, Αθήνα, Εκδόσεις Δομή 
*Τάκης Ντάσιος, 1999, *Στ' Άγραφα*, Αθήνα, Εκδόσεις Μίλητος, ISBN 960-8460-13-1

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Μερμήγκια Γαβαθά

Έτσι ονομάζεται η επικίνδυνη συστάδα υφάλων «εν χρω» (δηλαδή σύρριζα με την επιφάνεια της θαλάσσης, όταν αυτή ηρεμεί) και που βρίσκονται 8,5 μίλια ΔΝΔ. του Ακρωτηρίου Μόλυβδος της Λέσβου. 

Οι ύφαλοι αυτοί είναι λίαν επικίνδυνοι στη Ναυσιπλοΐα όταν η θάλασσα βρίσκεται σε ηρεμία.

Κατηγορία:Ύφαλοι του Αιγαίου
Κατηγορία:Ύφαλοι της Ελλάδας
Κωνσταντίνος Ταλιαδούρης

Ο **Κωνσταντίνος Ταλιαδούρης** (Σκοπός Ανατολικής Θράκης, 1893 -  Θεσσαλονίκη, 26 Σεπτεμβρίου 1978) ήταν Έλληνας πολιτικός και κτηματίας. Υπήρξε ο πρώτος Θρακιώτης που χρημάτισε Υπουργός Βορείου Ελλάδος (του μετέπειτα Υπουργείου Μακεδονίας & Θράκης).

## Σταδιοδρομία
Γεννήθηκε στον Σκοπό Ανατολικής Θράκης το 1893. Στα Γρεβενά εγκαταστάθηκε ως πρόσφυγας μετά τη Μικρασιατική Καταστροφή. Εξελέγη για πρώτη φορά βουλευτής Γρεβενών (πληρεξούσιος στην Δ΄ Εθνοσυνέλευση) το έτος 1923 ενώ κατά διαστήματα επανεξελέγη βουλευτής Κοζάνης (1950, 1956, 1958 με το Κόμμα Φιλελευθέρων και 1961, 1963, 1964 με την Ένωση Κέντρου του Γεωργίου Παπανδρέου).Διετέλεσε υπουργός Βορείου Ελλάδος στην κυβέρνηση Γεωργίου Παπανδρέου 1964 κατά το διάστημα από τις 19 Φεβρουαρίου 1964 έως τις 6 Ιανουαρίου 1965. Πρωτοστάτησε στην ίδρυση του Νομού Γρεβενών με νόμο τον Οκτώβριο του 1964. Λόγω της προσφοράς του στήθηκε προτομή στην κεντρική πλατεία των Γρεβενών και προς τιμήν του, δόθηκε το όνομα του σε δρόμο της πόλης (οδός *Κωνσταντίνου Ταλιαδούρη*).Η προτομή του ανεγέρθηκε και στην πλατεία του Νέου Σκοπού Σερρών, καθώς ως τέως υπουργός ανέλαβε τα έξοδα για την ανέγερση ολόκληρου του 2ου ορόφου στο δημοτικό κτίριο *"Ορφέας"* που στεγάζει τη Βιβλιοθήκη-Αναγνωστήριο του χωριού και η οποία εγκαινιάστηκε στις 26 Μαΐου 1966.

Λίγο πριν πεθάνει ανέγειρε με δικά του έξοδα πτέρυγα μαιευτικής κλινικής στο νοσοκομείο των Γρεβενών. Ο Κώστας Ταλιαδούρης απεβίωσε έπειτα από ασθένεια, το 1978 και κηδεύτηκε από τον ιερό ναό της Αχειροποίητου, στη Θεσσαλονίκη, στις 26 Σεπτεμβρίου 1978. Ήταν παντρεμένος με την Αλεξάνδρα Ταλιαδούρη (1898-1989).

## Παραπομπές


Κατηγορία:Βουλευτές Κοζάνης
Κατηγορία:Έλληνες υπουργοί Βορείου Ελλάδος
Κατηγορία:Βουλευτές Γρεβενών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την Ένωση Κέντρου
Έρευνα και Ανάπτυξη

**Έρευνα και Ανάπτυξη** (συντμ. **R&D**, από το **Research & Development**) είναι ο όρος για την Έρευνα και την Ανάπτυξη στις επιχειρήσεις ως αυτόνομο τμήμα διαχείρισης της εταιρικής έρευνας.

Το τμήμα αυτό έχει την αρμοδιότητα για την επιστημονική οργάνωση και εφαρμογή ερευνών και πειραμάτων, με σκοπό την ανάπτυξη καινοτόμων προϊόντων και τη βελτίωση όλων των φάσεων λειτουργίας της βιομηχανίας. Τα πορίσματα των ερευνών χρησιμοποιούνται από τους υπεύθυνους των διαφόρων τμημάτων, για την εξασφάλιση καλύτερου ποιοτικού και οικονομικού αποτελέσματος. Είναι προφανές ότι τμήματα ερευνών και ανάπτυξης υπάρχουν σε μεγάλες επιχειρήσεις και η λειτουργία τους κοστίζει σημαντικά.  

Αυτό σημαίνει ότι το κόστος λειτουργίας τους επιβαρύνει την τιμή πώλησης του παραγομένου προϊόντος. Συνεπώς αν το τμήμα ερευνών δεν αποδίδει θετικά αποτελέσματα ώστε να αντισταθμίσει το κόστος λειτουργίας του από τις οικονομίες που δημιουργούν οι καινοτομίες του, είναι ασύμφορη η λειτουργία του. Πολλές επιχειρήσεις διατηρούν τμήματα ερευνών και ανάπτυξης, για επινόηση νέων προϊόντων και υπηρεσιών και συνεπώς για να εξασφαλίζουν τη συνεχή παρουσία τους στην αγορά. 

## Λειτουργία
Ειδικότερα ο υπεύθυνος του τμήματος:

# Συνεργάζεται με το μηχανικό παραγωγής για την κατασκευή δειγμάτων των προϊόντων που παράγει η βιομηχανία.
# Καθορίζει μέσω ερευνών και σε συνεργασία με τα κατάλληλα τμήματα, τα υλικά, τον εξοπλισμό και τις διαδικασίες που θα χρησιμοποιηθούν για την παραγωγή. Ακόμη καθορίζει τις δυνατότητες και τις εναλλακτικές λύσεις για μείωση του κόστους παραγωγής και την τελική αισθητική εμφάνιση του προϊόντος. Για την πραγματοποίηση των ερευνών ο υπεύθυνος του τμήματος συνεργάζεται με το μηχανικό παραγωγής, με το τμήμα ποιοτικού ελέγχου και με το τμήμα Marketing, για να συνδυάζονται τα επιστημονικά τους πορίσματα με τις κατασκευαστικές δυνατότητες της βιομηχανίας και τις απαιτήσεις του καταναλωτικού κοινού.
# Υποβάλλει τα πορίσματα των ερευνών στη Γενική Διεύθυνση της βιομηχανίας.
# Βοηθά το τμήμα παραγωγής στον καθορισμό της διαδικασίας παραγωγής και στη σύνταξη των σχετικών διαγραμμάτων.
# Προωθεί πειραματισμούς για τη βελτίωση της παραγωγικής διαδικασίας.
# Κατευθύνει και επιβλέπει την έρευνα και την αναπτυξιακή πολιτική καθώς επίσης τους αντικειμενικούς στόχους και τις πρωτοβουλίες της βιομηχανίας. 
# Διατηρεί την ανταγωνιστικότητα και την κερδοφορία της βιομηχανίας με την διαμόρφωση προγραμμάτων έρευνας και ανάπτυξης.

## Προσόντα
Τα προσόντα που απαιτούνται για αυτή τη θέση είναι υψηλά. Απαιτείται τουλάχιστον πανεπιστημιακό πτυχίο με δέκα τουλάχιστον χρόνια επαγγελματικής εμπειρίας και μεγάλος βαθμός δημιουργικότητας και εφευρετικότητας. Επίσης ο υποψήφιος για την θέση θα πρέπει να είναι εξοικειωμένος με ποικίλες ιδέες, αντιλήψεις, πρακτικές και διαδικασίες που επικρατούν και εφαρμόζονται στον χώρο των εταιριών. Τέλος η θέση απαιτεί εκτεταμένη εμπειρία και αποφασιστικότητα ώστε να προγραμματίζεις και να επιτυγχάνεις στόχους.

## Εξωτερικοί σύνδεσμοι
* 

Κατηγορία:Επιχειρήσεις
Κατηγορία:Μάρκετινγκ
Κατηγορία:Έρευνα
Κατηγορία:Παραγωγή
Ευρωπαϊκή Οικονομική και Κοινωνική Επιτροπή

Η **Ευρωπαϊκή Οικονομική και Κοινωνική Επιτροπή** (ΕΟΚΕ) είναι γνωμοδοτικό όργανο με στόχο τη διασφάλιση της εκπροσώπησης των διαφόρων παραγόντων της οικονομικής και κοινωνικής ζωής, στο πλαίσιο της Ευρωπαϊκής Ένωσης.

Συστήθηκε το 1957 με τη Συνθήκη της Ρώμης και στηρίζεται στον τριμερή διαχωρισμό των εκπροσωπούμενων οικονομικών και επιχειρηματικών συμφερόντων, διαχωρισμό δηλαδή ανάμεσα στις Ομάδες των εργοδοτών (επιχειρηματιών), των εργαζομένων (μισθωτών και δημοσίων υπαλλήλων) και τελευταία των υπόλοιπων κατηγοριών (αγρότες, ελεύθεροι επαγγελματίες, οι ΟΤΑ, καταναλωτές). Κύριο στοιχείο της Οικονομικής και Κοινωνικής Επιτροπής είναι η ισότιμη μεταχείριση αυτών των ομάδων και η πλήρης ανεξαρτησία τους από την κρατική εξουσία.

Τα μέλη της διορίζονται από τις κυβερνήσεις των χωρών της Ευρωπαϊκής Ένωσης, για τέσσερα χρόνια και με δικαίωμα ανανέωσης της θητείας τους. 

## Εξωτερικοί σύνδεσμοι
*
*ΕΟΚΕ
*Europedia: Guide to European policies and legislation 

Κατηγορία:Όργανα της Ευρωπαϊκής Ένωσης
Κατηγορία:Ευρωπαϊκό Δίκαιο
Εμμαούς

*Για την ομώνυμη μονή στην Ελλάδα, δείτε [[Ιερό Ησυχαστήριο Αναστάσεως του Χριστού - Εμμαούς]]*
[250px|thumb|''Δείπνο στους Εμμαούς'' του [Καραβάτζιο, 1601]]
Με την ονομασία **Εμμαούς** είναι κυρίως γνωστό χωριό της Παλαιστίνης, που αναφέρεται στη Καινή Διαθήκη και που βρίσκεται σε απόσταση περίπου 10 ή 11 χιλιόμετρα (60 στάδια) βόρεια-βορειοδυτικά της Ιερουσαλήμ. Πιθανώς είναι η σημερινή κωμόπολη Αλ Κουμπέιμπα ή η Καλούνα.

Ο Ιησούς την ημέρα της Ανάστασής Του εμφανίσθηκε σε δύο από τους μαθητές του που πήγαιναν προς αυτό το χωριό, χωρίς να τον γνωρίσουν αρχικώς. Αναφέρεται το όνομα μόνο του ενός, που ήταν ο Κλεόπας, ενώ ο άλλος παραμένει άγνωστος, (Λουκάς 24:13, 18).

## Άλλοι οικισμοί
Η Εμμαούς Νικόπολη είναι άλλη πόλη από την περιγραφόμενη από τον Ευαγγελιστή Λουκά. 

## Πηγές
* *Μεγάλη Ελληνική Εγκυκλοπαίδεια*, τόμ. ΙΑ΄, σελ. 54
* David and Patt Alexander: *Το εκπληκτικό Εγχειρίδιο της Βίβλου*, Εκδόσεις «Πέργαμος», Αθήνα 1993, σελ. 672

## Εξωτερικοί σύνδεσμοι

* Εμμαούς Νικόπολη http://www.emmaus-nicopolis.org

Εμμαους
Εμμαους
Κατηγορία:Αρχαίοι εβραϊκοί οικισμοί της Ιουδαίας
Εσεβών

Η **Εσεβών** ήταν αρχαία πόλη των Ισραηλιτών ανατολικά του Ιορδάνη ποταμού.

Αρχικά την πόλη αυτή κατείχαν οι Μωαβίτες, στη συνέχεια την κατέλαβαν οι Αμορραίοι και τελικά περιήλθε στους Ισραηλίτες. Αναφέρεται στην Παλαιά Διαθήκη.

## Παραπομπές


## Πηγές
* David and Patt Alexander: *Το εκπληκτικό Εγχειρίδιο της Βίβλου*, Εκδόσεις «Πέργαμος», Αθήνα 1993, σελ. 672

Εσεβων
Βενετική γλώσσα (αρχαία)

Η αρχαία **βενετική γλώσσα** είναι εξαφανισμένη ινδοευρωπαϊκή γλώσσα που ομιλείτο κατά τους αρχαίους χρόνους στην περιοχή Βένετο της Ιταλίας, ανάμεσα στο δέλτα του Πάδου και τις νότιες παρυφές των Άλπεων, πιθανώς και σε τμήματα της Σλοβενίας. 

Η γλώσσα μαρτυρείται από 300 περίπου σύντομες επιγραφές που χρονολογούνται ανάμεσα στον 5ο αιώνα Π.Κ.Ε. και τον 1ο αιώνα Κ.Ε.. Οι ομιλητές της ταυτίζονται με τους Αρχαίους Ενετούς (*Veneti*), όπως τους ονόμαζαν οι Ρωμαίοι και τους *Ενετούς* όπως τους αποκαλούσαν οι αρχαίοι Έλληνες. Εξαφανίστηκε περί τον 1ο αι., όταν οι εντόπιοι αφομοιώθηκαν από τη ρωμαϊκή σφαίρα πολιτισμικής επίδρασης.

Η αρχαία βενετική γλώσσα δεν σχετίζεται με τη Βενετική γλώσσα (σύγχρονη) (ιταλικά: *Veneto* ή *Lingua Veneta*, βεν.: *Vèneto* ή *Łéngua Vèneta*, κυριολεκτικά *Βένετο* ή *Βένετα γλώσσα*), τη ρομανική γλώσσα που ομιλείται τώρα στο Βένετο. δεν σχετίζεται με τη βενετσιάνικα (ιταλικά: *Veneziano*, βεν.: *Venesian*), τη διάλεκτο της (νέας) βενετικής που ομιλείται τώρα στην πόλη Βενετία.

## Ταξινόμηση

Η βενετική είναι *centum* γλώσσα. Οι επιγραφές χρησιμοποιούν μια παραλλαγή του βόρειου ιταλικού αλφάβητου, παρόμοιο με το αρχαίο ιταλικό αλφάβητο. 

Η ακριβής σχέση της αρχαίας Βενετικής με άλλες ινδοευρωπαϊκές γλώσσες ερευνάται ακόμα, αλλά οι περισσότεροι ερευνητές, εκτός από τη Λιβούρνια γλώσσα, θεωρούν ότι ήταν συγγενής των Ιταλικών γλωσσών. Έχει εκφραστεί η άποψη πως η Βενετική σχετιζόταν με τις Ιλλυρικές γλώσσες που ομιλούνταν στα δυτικά Βαλκάνια, αν και αυτή η θεωρία αμφισβητείται από τη σύγχρονη έρευνα. Έχουν σημειωθεί, ωστόσο, σημαντικοί παραλληλισμοί με τις γερμανικές γλώσσες.

## Δείτε επίσης
* Ιταλικές γλώσσες
* Ιλλυρικές γλώσσες
* Ινδοευρωπαϊκές γλώσσες

## Πηγές
* Julius Pokorny, *Indogermanisches Etymologisches Wörterbuch*, Bern, (1959)

## Εξωτερικοί σύνδεσμοι
* 

Κατηγορία:Ινδοευρωπαϊκές γλώσσες
Κατηγορία:Γλώσσες της αρχαίας Ιταλίας
Κατηγορία:Πολιτισμός της Έστης
Κατηγορία:Γλώσσες του Βένετου
Κατηγορία:Ιταλοκελτικές γλώσσες
Κανά

Η **Κανά** (, σημερινή *Καφρ Κανά*) είναι Βιβλικό χωριό της Γαλιλαίας.

Έγινε γνωστό από το ομώνυμο θαύμα του Ιησού Χριστού όπου στο χωριό αυτό κατά τη διάρκεια κάποιου γάμου ο Ιησούς Χριστός μετέτρεψε ύδωρ σε οίνο.

Υπ΄ όψη ότι ο Χριστιανισμός είναι η μοναδική μονοθεϊστική σήμερα Θρησκεία στη οποία ο οίνος φέρεται ευλογημένος.

Η Κανά αναφέρεται από τον Ευαγγελιστή Ιωάννη.

## Πηγές
Κατηγορία:Γεωγραφία της Βίβλου


## Δείτε επίσης

* Ο γάμος στην Κανά

* Ο γάμος στην Κανά (Βερονέζε)
Σωβά

Αρχαίο Βιβλικό Βασίλειο η θέση του οποίου προσδιορίζεται κάπου κοντά στη σημερινή Δαμασκό στη Συρία.

Στη Παλαιά Διαθήκη αναφέρεται ότι ηττήθηκε από τον Βασιλέα Δαυίδ.

* (Β' Σαμουήλ 8:3, 10:6 και Α' Βασιλέων ή Α' Βασιλειών 11:23).

Κατηγορία:Αρχαία Συρία
Κατηγορία:Γεωγραφία της Βίβλου